**MERILA IN KRITERIJI**

[GID (gibalna delavnica)](http://portal.mss.edus.si/msswww/programi2012/programi/media/pdf/un_gimnazija/umetniska-gimnazija-dramsko-gledaliska-smer/UN_Gibalna_delavnica.pdf) -175 ur

1.SPLOŠNA IZHODIŠČA

Gibalna delavnica nudi aktivno gibalno praktično in uprizoritveno izkušnjo in se izvaja v 1. letniku obvezno, v 3. in 4. letniku pa izbirno. Dijakinja, dijak si ustvarjalni dosežek- vajo- gibalno delavnico v 4. letniku lahko izbere za notranji del maturitetnega izpita (20% končne ocene).

2.OBLIKE IN NAČINI OCENJEVANJA

Pri specifično naravnanem praktičnem delu, dijaki pri gibalni delavnici pridobivajo cene predvsem za praktični nastop. V 3. in 4. letniku pa dodajo še svoj esej- razmišljanje o poteku in načinu dela ustvarjalnega dosežka.

|  |  |  |  |  |
| --- | --- | --- | --- | --- |
| **Tip ocene** | **1. G** | **2. G** | **3. G** | **4. G** |
| **praktično delo/ nastop** | **1** |  | **2** | **2** |
| **pisna ocena** |  |  |  |  |
| **ustna ocena** |  |  |  |  |
| **seminarska naloga** |  |  |  |  |
| **esej** |  |  | **1** | **1** |

3. NAČRT OCENJEVANJA ZNANJA

Dijak ali dijakinja pridobi v 1. letniku najmanj eno oceno, v 3. in 4. letniku pa najmanj po dve oceni (eno na ocenjevalno obdobje). Ocena je za skupek znanj, veščin, spretnosti ali kompetenc, procesnega dela, ki jih dijakinje in dijaki pridobijo ob aktivnem izvajanju vaj in izvedbi ustvarjalnega samostojnega dela.

1. KRITERIJI IN OPISNA MERILA ZA OCENJEVANJE
2. interpretacija in sinteza podatkov (izvedba in razumevanje)

5: Odlično razumevanje in interpretacija specifičnih principov gibanja z ustvarjalno sintezo.

4: Dobro razumevanje in interpretacija večino zahtevanih principov gibanja z manjšim ustvarjalnim presežkom.

3: Samo razumevanje in slabša uporaba ali večja telesna jasnost vendar brez pravega razumevanja.

2: Slabo razumevanje in slaba uporaba specifičnih principov gibanja brez ustvarjalnega pristopa.

1: Ni pravega razumevanja niti uporabe in neustrezna interpretacija.

1. muzikalnost in plesnost, ki vsebuje razumevanje pravilne ritmičnosti ob razvitem občutku za fraziranje, ki vpliva na oblikovanje in dinamiko gibanja.

5: Odlična uporaba glasbe, ritmičnosti ki oblikuje dinamiko gibanja.

4: Dobra uporaba glasbe vendar brez vpliva na oblikovanje dinamike gibanja.

3: Točnost v ritmu a brez ostalih dinamik gibanja.

2: Slaba uporaba glasbe brez točnosti v ritmu in brez dinamike.

1: Ni uporabe glasbe ali je popolnoma neprimerna.

1. vzdržljivost in vztrajnost pri opravljanju naloge (primerno reševanje zadanih nalog in iskanje smiselnih rešitev; vnašanje pozitivne energije in radovednosti v učno uro (kjer kaže stopnjo raziskovalne in ustvarjalne zavzetosti in udeleženost na vajah))

5: Visoka raziskovalna in ustvarjalna zavzetost, vzdržljivost in koncentracija.

4: Večinoma kaže raziskovalno in ustvarjalno zavzetost ter prisotnost na vajah.

3: Nihanje v danih obveznostih.

2: Manjše zanimanje, večja odsotnost.

1: Ni interesa, slaba prisotnost.

1. izražanje na različne načine (govorno, fizično, z uporabo imaginativnega prostora)

5: Izvirno uporabi različne načine izražanja – je gibalno spreten, najde domiselne rešitve in se ustvarjalno odziva na dogajanje v prostoru.

4: Primerno uporabi različne načine izražanja.

3: Poskuša uporabiti vse načine izraza, a se izraža neživo, površno, odziva na dogajanje v prostoru je le malo.

2: Pomanjkljivo uporabi le malo različnih načinov izraza in se nespretno odziva na dogajanje v prostoru.

1: Ne trudi se uporabljati različnih načinov izraza, dogajanja v prostoru sploh ne upošteva.

1. sodelovanje v skupini ter splošen odnos do ustvarjanja na odru (samoiniciativnost, odgovornost)

5: Posameznik pri reševanju nalog aktivno sodeluje (posluša druge, jih dopolnjuje

in nadgrajuje).

4: Posameznik pri reševanju nalog samoiniciativno sodeluje, sicer posluša, a ni

nadgradnje.

3: Pri reševanju nalog posameznik sodeluje, vendar ne posluša.

2: Pri reševanju nalog ne prispeva enakega deleža, to stori le na izrecno pobudo

soigralcev.

1: Posameznik noče sodelovati.

5.POPRAVLJANJE OCEN MED POUKOM

Popravljanje ocen je možno sproti. Z dogovorom med dijakom in profesorjem praktični del popravlja v roku 30 dni.

6.OBLIKOVANJE ZAKLJUČNE OCENE

Za oblikovanje zaključne ocene morajo biti vse obveznosti opravljene in ocenjene s pozitivno oceno. Če predmet učita dva ali več profesorjev se za zaključno oceno dogovorijo skupaj sporazumno.

7. IZVEDBA POPRAVNIH, PREDMETNIH IN DOPOLNILNIH IZPITOV

▪ Predmetni izpit opravljajo dijaki, ki hitreje napredujejo, izboljšujejo končno oceno ali se želijo prepisati iz drugega izobraževalnega programa.

▪ Dopolnilni izpit opravljajo dijaki, ki do zaključka pouka niso bili ocenjeni pri določenem sklopu vsebin.

▪ Popravni izpit opravljajo dijaki pri predmetu oz. programski enoti, kjer imajo ob koncu pouka zaključeno nezadostno oceno.

Popravni in predmetni izpiti obsegajo snov celega šolskega leta, dopolnilni pa le del neocenjene ali nepredelane snovi.